*Anexa nr. 1*

**Fluxul general de centralizare a datelor la alegerile pentru Președintele României în anul 2024**

**Semnificația simbolurilor**

**SIMPV =** Sistemul informatic de monitorizare a prezenței la vot

**SICPV =** Sistemul informatic de centralizare a proceselor verbale

**PV =** proces verbal

**SV** = secție de votare

**PV\_SV/PV\_BVC =** PV original (pe hârtie) venit din SV sau de la Biroul electoral pentru votul prin corespondență nr. 1

**PV\_Poză** = fotografia procesului-verbal ștampilat si semnat de membrii SV

**D\_prov =** Date provizorii rezultate din completarea FVC

**PV\_Scan =** PV original (pe hârtie) scanat la nivelul stației de centralizare

**PV DATE = datele finale ale SV, validate de BEJ, BESMB și BESVS și conținute în SICPV**

**A3\_semnat =** documentul electronic care afișeaza în paralel PV\_Scan și PV DATE, semnat electronic prin care se atestă că datele introduse în centralizare sunt identice cu cele înscrise pe procesul verbal, iar cheile de control sunt respectate

**BEJ =** Birou electoral județean

**BESMB =** Birou electoral al sectorului municipiului București

**BESVS =** Biroul electoral nr. 48 pentru secţiile de votare din străinătate - Alegerea Președintelui României din anul 2024

**BEC =** Biroul Electoral Central

**I. BEJ, BESMB și BESVS**

|  |  |  |
| --- | --- | --- |
| Nr.  crt. | **Acțiune** | **Documente** |
| 1. | Din SIMPV se transmit în SICPV: PV\_Poză și D\_prov.  SICPV va permite exportul datelor încărcate în format .csv. PV\_Poză se publică pe site-ul <https://prezenta.roaep.ro/> și datele completate în FVC. Se actualizează valorile cumulate la nivelul sectorului/județului și la nivelul țării cu informațiile din FVC. | **PV-POZĂ**  **D-PROV** |
| 2. | Pentru fiecare secție de votare se printează PV\_poză si D\_prov în vederea comparării cu PV\_SV. | **PV\_POZĂ**  **D\_PROV** |
| 3. | RECEPȚIA PV\_SV se realizează de către echipe mixte formate din statisticieni, personal tehnic auxiliar și membri BEJ/BESMB/BESVS pentru verificarea primară a documentelor ce vin de la birourile electorale ale secțiilor de votare. | **PV\_SV, ambele exemplare originale** |
| 4. | Se verifică setul de 2 exemplare PV\_SV originale, astfel încât să fie asigurat faptul că acestea sunt identice.  În cazul secțiilor de votare din străinătate, exactitatea datelor din PV primite electronic este confirmată telefonic de către președintele sau locțiitorul BESVS, care contrasemnează și ștampilează documentele primite. |  |
| 5. | Se verifică concordanța între **PV\_POZĂ, D\_prov** și **PV\_SV,** de către echipa de pre validare formată din statisticieni, personal tehnic auxiliar și membri BEJ/BESMB/BESVS.  Dacă **nu există neconcordanțe** între D\_prov, PV\_SV și PV\_Poză, ambele exemplare ale PV\_SV vor fi validate prin semnătură de către membrul BEJ, BESMB, BESVS și se vor trimite în vederea scanării și verificării/validării finale.  Dacă **există neconcordanțe,** documentele sunt înaintate BEJ, BESMB sau BESVS 48, însoțite, dacă este cazul, de o notă explicativă întocmită de președintele biroului electoral al secției de votare. BEJ, BESMB, BESVS adoptă decizie prin care, după caz:   1. constată că PV\_SV este corect și dispune efectuarea modificărilor în D\_prov de către statisticienii din stația de prelucrare și centralizare, conform datelor înscrise în PV\_SV; 2. constată că PV\_SV conține neconcordanțe și solicită efectuarea corecturilor necesare de către președintele biroului electoral al secției de votare în conformitate cu documentele utilizate în procesul electoral (liste electorale, buletine de vot utilizate, buletine de vot neutilizate etc.), cu respectarea cheilor legale de control.   Explicațiile privind corecturile efectuate în PV\_SV trebuie să fie consemnate de către președintele biroului electoral al secției de votare la pct. j) din PV\_SV și asumate prin semnătură și ștampilă SV. | **PV\_SV, ambele exemplare originale**  **și, după caz, Decizie BEJ, BESMB sau BESVS** |
| 6. | Orice alte modificări, în afara neconcordanțelor, din procesul-verbal pot fi efectuate numai ca urmare a soluționării contestațiilor, pe baza deciziei BEJ/ BESMB/BESVS, acestea fiind asumate prin semnătura președintelui și ștampila biroului electoral care a pronunțat decizia.  După rezolvarea situațiilor de corectare sau modificare a PV\_SV, după caz, reprezentantul BEJ/ BESMB/BESVS va valida prin semnătură ambele exemplare ale PV\_SV.  În procesul de centralizare intră numai PV\_SV validate de membrii BEJ/BESMB/BESVS.  Orice modificare a datelor introduse deja în SICPV va putea fi efectuată doar după introducerea (scanarea) în prealabil a deciziei BEJ/BESMB/BESVS.  Modificările în baza de date se efectuează de către corectorul nominalizat în acest sens de către șeful stației de prelucrare desemnat de către Institutul Național de Statistică pe baza datelor din PV\_SV validat de BEJ/BESMB/BESVS. |  |
| 7. | După scanarea procesului verbal validat, pe ecran se afișează comparativ datele încărcate în baza de date și PV\_Scan.  Se generează un fișier în format PDF, care afișează în partea stânga o formă a procesului-verbal generat din datele încărcate în baza de date și în partea dreaptă PV\_Scan.  Se listează documentul generat (dubletul) și se dă spre verificare echipei de statisticieni împreună cu cele 2 exemplare din PV\_SV.  Dacă datele corespund se semnează dubletul de către statisticienii verificatori și se informează operatorul PC pentru a marca secția de votare ca validată urmând ca aceasta să fie ulterior semnată electronic cu semnătură extinsă de către președintele BEJ/BESMB/BESVS.  Dacă datele nu corespund, atunci se reia procedura. | **PV\_SCAN** |
| 8. | După semnarea electronică, fișierul în format PDF, care afișează în partea stânga datele existente în baza de date și în partea dreaptă PV\_Scan, se consideră validat în sistem și centralizat.  SICPV va permite exportul datelor validate și centralizate în format csv. | **PV DATE**  **A3\_Semnat** |
| 9. | Datele din SV centralizate, împreună cu fișierul semnat electronic cu semnătură extinsă se vor publica pe site-ul <https://prezenta.roaep.ro/> marcate ca rezultate parțiale în format PDF și CSV. În cazul modificării datelor introduse inițial în FVC, sau PV\_date acestea vor fi actualizate și pe <https://prezenta.roaep.ro/> atât în informațiile aferente secției de votare cât și în cele luate in calcul la afișarea rezultatelor cumulate. |  |
| 10. | La cererea președinților birourilor electorale, se pot **LISTA** sau **VIZUALIZA** datele introduse dintr-o anumită SV. |  |
| 11. | După centralizarea tuturor SV se realizează operațiunea de generare automată din SICPV a Procesului-verbal Centralizator al biroului electoral județean, al biroului electoral al sectorului municipiului București sau al biroului electoral pentru secțiile de votare din străinătate, după caz.  Se consideră finalizată operațiunea de centralizare a datelor la nivel de birou electoral județean, birou electoral al sectorului municipiului București sau birou electoral pentru secțiile de votare din străinătate în momentul încărcării în SICPV a fișierului în format PDF semnat electronic, care conține în partea stângă datele existente în baza de date și în partea dreaptă procesul-verbal al BEJ/ BESMB/BESVS scanat. | **PV centralizatoare**  **ANEXA nr. 2A,**  **ANEXA nr. 2B,**  **ANEXA nr. 2C la Hotărârea AEP nr. 26/2024** |

**II. BEC**

|  |  |  |
| --- | --- | --- |
| Nr.  Crt. | **Acțiune** | **Documente** |
| 1. | La nivel BEC, din SICPV vor putea fi extrase toate datele rezultate din centralizarea rezultatelor alegerilor, necesare elaborării de rapoarte ce vor fi expuse pe site-ul <https://prezenta.roaep.ro/> incluzând posibilitatea de export in format csv. |  |
| 2. | În urma încheierii procesului de centralizare la nivel BEJ, BESMB, BESVS, la nivel BEC vor fi generate PV- uri ale acestora din datele introduse în sistem. |  |
| 3. | În momentul recepției, procesele-verbale originale (pe hârtie) ale BEJ, BESMB sau BESVS 48 se confruntă cu procesele-verbale obținute din baza de date centrală.  În caz de neconcordanțe între datele conținute de procesele verbale originale, se va proceda conform art. 50 alin. (4) din Legea nr. 370/2004, republicată, cu modificările și completările ulterioare, iar în situația contestațiilor, conform art. 51 alin. (1) din aceeași lege. | **ANEXA nr. 3 la Hotărârea AEP nr. 26/2024** |